รบกวนสอบถามคุณคะ ประจำเดือนมา 12 พย. มี พสพ กับแฟนวันที่ 27 พย หลั่งนอก ประจำเดือนขาดไป 6 วัน ตรวจฉี่ขึ้น 1 ขีด ตลอด เลยทำไปตรวจเลือดหาค่า hcg เนื่จากเกิน 21 วันหลังมีเพศสัมพันธ์ ผลที่ได้มา <0.20 พยาบาลแจ้งไม่ท้อง แต่ตอนนี้ ปจด ก็ยังไม่มาค่ะ มีอาการเจ็บหน้าอก ปวดหลัง สิวขึ้นบริเวณรอบปากและคาง
สวัสดีค่ะ หากมีเพศสัมพันธ์ตั้งแต่วันที่ 27 พ.ย. แล้วได้ตรวจหาการตั้งครรภ์หลังจากที่ประจำเดือนขาดไป 6 วัน หรือประมาณวันที่ 18 ธ.ค. แล้วพบขึ้นเพียง 1 ขีด ก็แสดงว่าไม่ได้มีการตั้งครรภ์เกิดขึ้นค่ะ นอกจากนี้ หากได้ตรวจเลือดหาฮอร์โมน HCG แล้ว พบค่าน้อยกว่า 0.02 mIU/ml ก็แสดงว่าไม่ได้มีการตั้งครรภ์เกิดขแต่อย่างใดค่ะดังนั้น การที่ประจำเดือนยังไม่มา จึงเกิดจากสาเหตุอื่นๆ เช่น การมีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว มีการเจ็บป่วยไม่สบาย เป็นต้นสำหรับอาการเจ็บหน้าอก ปวดหลัง มีสิวขึ้น ก็อาจเป็นอาการก่อนการมีประจำเดือนมาก็ได้ หรือเกิดจากสาเหตุอื่น เช่น ผลจากการทานยาหรืออาหารเสริม สมุนไพรบางชนิด หรือจากการมีความเครียด วิตกกังวล เป็นต้น แนะนำควรรอประจำเดือนไปอีกซักระยะก่อน ประจำเดือนก็น่าจะมาในที่สุดค่ะ